**OBRAZLOŽENJE GODIŠNJEG IZVJEŠTAJA O IZVRŠENJU**

**PRORAČUNA OPĆINE ERNESTINOVO ZA 2015 GODINU**

U izvještajnom razdoblju ukupni prihodi i primici proračuna ostvareni su u visini od 5.012.247,31 kunu dok su ukupni rashodi i izdaci ostvareni u visini od 4.679.661,86 kuna. Iz navedenog proizlazi višak prihoda tekuće godine u iznosu od 332.585,45 kune. S prenesenim manjkom prihoda iz prethodne godine od 357.571,36 , manjak prihoda na dan 31.12.2015. godine iznosi 24.985,91 kunu.

**PRIHODI**

Ukupni prihodi u izvještajnom razdoblju ostvareni su 5.012.247,31 kunu što je 95,37% od ukupno planiranog u 2015. godinu i 130,87% od ostvarenog u prethodnoj godini.

Prihodi od poreza na dohodak ostvareni su u iznosu od 1.194.631,08 kuna što je 53,17% od u odnosu na izvršenje 2014. godine i 80,26% u odnosu na plan. Po prvi puta u ovoj godini porez na dohodak po godišnjoj prijavi građana isplaćivali su se na teret prihoda općinskog proračuna u iznosu od 655.455,53 kune.

Pomoć iz inozemstva i od subjekata unutar općeg proračuna ostvareni su u iznosu od 2.227.147,00 kuna što je u odnosu na prethodnu godinu iznosilo 8.890,81%. Od dodijeljenih potpora na ime povrata poreza na dohodak po godišnjoj prijavi građana iznosi 1.979.885,00 kuna. Ostale iznos pomoći odnosi se na:

-199.600,00 kuna-pomoć od Fonda za zaštitu okoliša i energetsku učinkovitost za nabavku komunalne opreme (kante)

-22.800,00 kuna-pomoć iz županijskog proračuna za ogrjev socijalno ugroženom stanovništvu

-3.362,50 kune-pomoć iz županijskog proračuna za provedbu izbora Vijeća nacionalnih manjina

-1.500,00 kuna-pomoć iz proračuna Općine Čepin za održavanje kiparske kolonije 2015

-20.000,00 kuna-pomoć iz županijskog proračuna za opremanje dječjih igrališta

Prihod od imovine odnose se na prihod od iznajmljivanja stanova u vlasništvu Općine, naknade za koncesije, zakup poljoprivrednog zemljišta u vlasništvu RH, prihode od naknade za nezakonito izgrađene građevine.

Prihodi po posebnim propisima su prihodi vodoprivrede prema Zakonu o financiranju vodnog gospodarstva (8%) vodnog doprinosa naplaćenog na našem području), prihod od grobne naknade, komunalnog doprinosa, komunalne naknade, upravne i administrativne pristojbe.

Komunalni doprinos je namjenski prihod za financiranje građenja i održavanja objekata i uređaja komunalne infrastrukture, a plaća ga vlasnik građevne čestice na kojoj se gradi građevina.

Komunalna naknada je također namjenski prihod, uplaćuje se tromjesečno, a namjena je odvodnja atmosferskih voda, održavanje čistoće javnih površina, održavanje nerazvrstanih cesta, groblja, javne rasvjete.

U 2015 godini prihod od komunalne naknade iznosi 619.742,65 kuna.

Prihodi od prodaje proizvoda, roba i usluga odnosi se na prihode od obavljanja pokopa i poslova obavljanja naplate vodne naknade. Ovaj prihod u 2015. godini iznosi 26.933,03 kuna.

prihodi od prodaje nefinancijske imovine ostvareni su iznosu od 74.093,42 kune se na prodaju poljoprivrednog zemljišta u vlasništvu RH.

**RASHODI**

Rashodi za zaposlene ostvareni su u iznosu od 847.389,27 kuna što je 95,85% u odnosu na prošlu godinu. Ovi rashodi su manji iz razloga što je jedan zaposlenik tijekom 2015. godine na bolovanju na teret Hrvatskog zavoda za zdravstveno osiguranje.

Materijalne rashode čine naknade troškova zaposlenima, rashodi za materijal i energiju, rashodi za usluge, naknade troškova osobama izvan radnog odnosa i ostali nespomenuti rashodi poslovanja a ostvareni su iznosu od 1.727.557,57 kuna.

Financijske rashode čine bankarske usluge, usluge platnog prometa, zatezne kamate i ostali financijski rashodi u svoti od 14.807,28 kuna.

Subvencije su ostvarene u iznosu od 283.200,00 kuna za subvencioniranje programa predškolskog odgoja putem vrtića „Mali princ“.

Pomoći unutar opće države ostvarile su se u iznosu od 142.412,15 kuna i to kao pomoći za rad osnovnih škola na području Općine Ernestinovo, te troškova režija ambulante u Laslovu i dječjem vrtiću u Ernestinovu, a temeljem ugovora sklopljenim sa Domom zdravlja Osijek.

Naknade građanima i kućanstvima ostvarene su u iznosu od 420.478,81 kunu. Najveći dio tih sredstava odnosi se na troškove stanovanja socijalno ugroženog stanovništva (95.173,59 kn), jednokratne novčane pomoći, naknade za novorođenčad sufinanciranje prijevoza učenika i studenata (158.312,00) .

Ostali rashodi ostvareni su u iznosu od 1.185.345,22 kune što je 204,29% u odnosu na isto razdoblje prethodne godine. Iznos od 459.700,42 odnosi se na sredstva koja se daju udrugama građana i neprofitnim organizacijama za financiranje sporta, kulture, protupožarne zaštite, kapitalne donacije neprofitnim organizacijama (105.644,80) za izgradnju lovačkog doma, obnovu vatrogasnog doma u Laslovu i Ernestinovu te kapitalne pomoći trgovačkim društvima u javnom sektoru za izgradnju kanalizacije u iznosu od 620.000,00 kn.

Rashodi za nabavu nefinancijske imovine u iznosu od 58.471,56 kuna odnosi se na nabavu opreme komunalnog pogona, računalne opreme i izradu projektno tehničke dokumentacije za DVD Ernestinovo.

**PREGLED POTRAŽIVANJA NA DAN 31.12.2015.**

|  |  |  |  |  |
| --- | --- | --- | --- | --- |
| Redni broj | Opis potraživanja | | Stanje 31.12.2014. | Stanje 31.12.2015. |
| 1 | Potraživanja za predujmove | | 11.011,71 | 10.764,03 |
| 2. | Potraživanja za naknade koje se refundiraju | | 14.448,28 | 25.071,77 |
| 3. | Ostala potraživanja | | 3.074,95 | 706,26 |
| 4. | Zakup poljoprivrednog zemljišta | | 464.843,44 | 569.847,99 |
| 5. | Potraživanja za komunalnu naknadu | | 444.065,70 | 391.881,77 |
| 6. | Potraživanja za vodnu naknadu | | 238.651,80 | 209.788,78 |
| 7. | Potraživanja za grobnu naknadu | | 66.137,00 | 148.337,00 |
| 8. | Potraživanja za pokop pokojnika | | 0,00 | 1.700,00 |
| 9. | Potraživanja za poslove naplate vodne naknade | | 3.630,98 | 0,00 |
| 10. | Potraživanja za komunalni doprinos | | 2.909,52 | 2.909,52 |
| 11. | Potraživanja za poreze | | 72.649,98 | 65.971,65 |
| 12. | Potraživanja za stanarine | | 3.842,33 | 4.688,11 |
| 13. | Potraživana za zakup zgrada | | 22.824,50 | 22.824,50 |
| 14. | Potraživanja za ostale prihode | | 2.122,10 | 998,90 |
| 15. | Potraživanja za prodaju poljoprivrednog zemljišta | | 1.185.493,96 | 1.111.400,54 |
| 16. | Potraživanja za zajmove | | 180.000,00 | 180.000,00 |
| 17. | Potraživanja za ostale prihode- legalizacija | | 16.146,40 | 57.797,59 |
| 18. | Potraživanja od kamata za dane zajmove | | 0,00 | 10.775,31 |
| 19. | Potraživanja za više plaćene poreze | | 29,96 | 0,00 |
|  | | **UKUPNO POTRAŽIVANJA** | **2.731.882,61** | **2.815.463,72** |

Najveći iznos potraživanja odnosi se na potraživanja od kupaca za prodano poljoprivredno zemljište u vlasništvu RH jer je ukupan iznos prodaje računovodstveno evidentiran kao potraživanje, a sukladno sklopljenim ugovorima obročno će se otplaćivati u narednim godinama.

Općina Ernestinovo neprestano poduzima sve zakonom dopuštene mjere naplate svojih potraživana (šalje opomene, opomene pred ovrhu, odobrava obročnu otplatu duga, provodi postupke prisilne naplate ovrhama na financijskim sredstvima).

**PREGLED NEPODMIRENIH OBVEZA NA DAN 31.12.2015.**

|  |  |  |
| --- | --- | --- |
| red.br. | opis nepodmirene obveze | Stanje 31.12.2015. |
| **1.** | **Obveze za zaposlene** | **68.427,65** |
| 1.1. | Obveze za zaposlene | 68.427,65 |
| **2.** | **Obveze za materijalne rashode** | **193.943,93** |
| 2.1. | Naknade troškova zaposlenima | 1.319,00 |
| 2.2. | Rashodi za materijal i energiju | 27.430,70 |
| 2.3. | Rashodi za usluge | 142.732,72 |
| 2.4. | Ostali nespomenuti rashodi poslovanja | 21.349,49 |
| **3.** | **Obveze za financijske rashode** | **1.472,46** |
| 3.1. | Obveze za bankarske usluge i usluge platnog prometa | 1.227,76 |
| 3.2. | Obveze za ostale nespomenute rashode | 244,70 |
| **4.** | **Obveze za naknade građanima i kućanstvima** | **17.494,56** |
| 4.1. | Obveze za ostale naknade građanima i kućanstvima | 17.494,56 |
| **5.** | **Ostale tekuće obveze** | **80.442,30** |
| 5.1. | Obveze za vodnu naknadu | 40.684,48 |
| 5.2. | Obveze za tuđe prihode-legalizacija | 39.757,82 |
| **6.** | **Obveze za nabavu nefinancijske imovine** | **4.281,25** |
| 6.1. | Obveze za nabavu opreme | 225,00 |
| 6.2. | Obveze za nabavu nematerijalne proizveden imovine | 4.056,25 |
|  | **UKUPNO OBVEZE** | **366.062,15** |

Najveće obveze su rashodi za usluge a odnosi se na tekuće i investicijsko održavanje javnih površina, poljskih putova i otresnica.